මුළු  සයිබර් අවකාශයම එකතු කිරීමට හේතු වූ අපගේ ආදරණිය දිළුම් දිසානායක සොහොයුරා  නොහොත් ඔබ සැමදෙනාම දන්නා ඉලංදාරියා පසුගිය වෙසක් පොහෝදින හදිස්සියේ අප  අතරින් වියෝවූ නිසා අපේම සහෝදරයෙකු වෙනුවෙන් යුතුකම් ඉටු කිරීමට ඔහුගේ  තුන්මස් සැමරුම වෙනුවෙන් අගෝස්තුමස 21 වන ඉරු දින අප විසින් කරන්නට යෙදුනු,  පිළිකා රෝහලට බෙහෙත් පරිත්‍යාග කිරීමේ පුණ්‍යකර්මය උදෙසා ඔබ විසින්  අමාරුවෙන් උපයා සිත පිරිසිඳුව පරිත්‍යාග කල මුදල් මගින් ඒ වනවිට හදිසි  ශල්‍යකර්මයක් කරගැනීමට අවශ්‍ය එන්නත් දෙකක් මිලදී ගැනීමට නොහැකිව අසරණව  සිටි රෝගියෙකු වෙනුවෙන් එම එන්නත් දෙකද, රෝහල විසින් අපට ලබාදුන් ඒ වනවිට  රෝහලේ නොමැති බෙහෙත් වර්ග තුනකුත් අප මිලදී ගතිමු.මේ පිළිබඳව සවිස්තර  වාර්තාවක් හා අපට ලැබුන මුදල් පිලිබඳ විස්තර හා,බෙහෙත් වර්ග මිලදීගත්  රිසිට් පත්, අපගේ බෙහෙත් බාරගත් බවට රෝහලෙන් දුන් ලියුමත් මේ සමඟ ඇත.තවද,  මුදල් පරිත්‍යාග කල බොහෝ දෙනෙකුගේ ඉල්ලීම වූයේ ඔවුන්ගේ නම් ප්‍රසිද්ධ  නොකරන ලෙසයි.